NaiveNeuron/SloPal huggingface dataset:
Mikloško, Jozef, poslanec NR SR (2012-06-26):
Vážená pani podpredsedníčka, vážené zhromaždenie, slovenská Národná rada, Ústav pamäti národa robí veľmi dobrú prácu, uverejňuje veľmi dôležité dokumenty, často neznáme, adresné, a teda, by som povedal, rizikové, takže by som navrhol aj rizikový príplatok za túto prácu. Publikuje veľa kníh, chodím často na ich promócie, oceňujem, že sa knihy aj snažia distribuovať, čo nie každý vydavateľ robí. Odhaľujú veľmi dôležité etapy našej histórie ako slovenský štát, tak aj obdobie totality a robia to mladí objektívni historici, nepredpojatí, ambiciózni a nezávislí v snahe dopátrať sa pravdy. Viacerých z nich poznám. Chcel by som im poďakovať za ich prácu, oceniť aj projekt Neznámi hrdinovia, je to projekt, kde mládež skúma historky politických väzňov, a zároveň dať taký podnet, že by bolo snáď zaujímavé venovať sa nielen obdobiu do roku 1989, ale aj po prevrate. Je tam veľa neznámych vecí, za chvíľu nám ujdú ľudia, umierajú, ktorí to prežili. Napríklad taká privatizácia je doteraz, by som povedal, často bielym miestom, o ktorom nič nevieme, nevieme, kto získal niektoré štátne podniky, aj keď tam sa uskutočnil základ budúcich obrovských diferenciácií našej spoločnosti, ktoré už dnešní seriózni podnikatelia nikdy nemôžu dohnať. Ďakujem.
Plaváková, Lucia, poslankyňa NR SR (2024-01-26):
Ďakujem veľmi pekne za slovo. No, kde začať. Pán minister, vy ste spomenuli v súvislosti s tými premlčacími dobami a ich skracovaním, že ide o harmonizáciu s okolitým svetom. A to je teda moja obľúbená téma tu, keď sa vás opakovane už vyše mesiaca dotazujem, aby ste nám predložili teda to porovnanie európskych krajín. Normálne že Rakúsko, taká, takýto trestný čin, takáto premlčacia doba, Nemecko, takýto trestný čin, takáto premlčacia doba, lebo keď to tvrdíte, tak ste z niečoho museli vychádzať. A máte teda ten materiál k dispozícii alebo nemáte? Kedy nám ho predložíte? Už sme v prvom čítaní, ktoré ste ešte obmedzili, a máme tu mať vecnú diskusiu a chýbajú nám tieto podklady, lebo vy sa neustále oháňate týmto argumentom a my to naozaj chceme vidieť, tie podklady. Môžete nám ich teda doručiť alebo, alebo neexistujú a iba sa na to vyhovárate? A čo sa týka tých alternatívnych trestov, tak ja teda som si tu nevšimla, že by tu hlavným argumentom bolo nejaká oponentúra alternatívneho trestania. To, čo tu ale zaznieva opakovane, je, že zásadným problémom je, zmeny, ktoré prinášate v kombinácii zvýšenia limitov škôd, zníženia trestných sadzieb, skrátenia premlčacích dôb a rozšírenia možnosti podmienečného odkladu trestu. K tomu som od vás teda nepočula ani slovo, ani jedno slovo. To je ten problém, na ktorý tu opakovane poukazujem ja. Lebo v praxi to prinesie zásadné zmeny, stačí sa pozrieť na hociktorý príklad, tuto si môžem pozrieť, podvodné uplatnenie nároku na vratku DPH, tzv. dépeháčkari. 330-tisíc eur, čo je teda, ako tu už odznelo, suma, ktorú človek zarobí za celý život. Zločin sedem až dvanásť rokov podľa súčasnej úpravy, šesť mesiacov až tri roky podľa novej a tri roky... (Prerušenie vystúpenia časomerom.)
M. Dzurinda, predseda vlády SR: (2002-05-23):
I. Presperín, podpredseda NR SR: Ďakujem pekne, pán premiér. Teraz pristúpime k odpovediam na vyžrebované otázky poslancov položené predsedovi vlády. Prosím pána predsedu vlády, aby na vyžrebované otázky, ktoré mu boli adresované, odpovedal v časovom limite 15 minút. Prvá otázka na predsedu vlády podľa vyžrebovaného poradia je od pána poslanca Pavla Kačica a znie: „Myslíte si, že minister vnútra pán Šimko a policajný prezident pán Zajac sú autoritou pre policajtov?“ Prosím.
T. Cabaj, podpredseda NR SR: (2009-06-18):
Prvú otázku položila pani poslankyňa Mária Sabolová, adresovaná je ministrovi zdravotníctva Slovenskej republiky Richardovi Rašimu. Otázka znie: „Aké zásadné zmeny chystáte pre poskytovateľov záchrannej zdravotnej služby?“ Pán minister, prosím, keby ste odpovedali a zároveň potom oznámte, keď skončíte svoju odpoveď.
B. Bugár, podpredseda NR SR: (2005-12-15):
D. Podracká, poslankyňa: Ďakujem za všetky reakcie. Iste, nedá sa zákonom riešiť všetko. Začíname pomaly a ten život je ako herakleitovská rieka a prináša zmeny. Čiže aj preto sa zákony novelizujú, aby tieto zmeny sa nejakým spôsobom reflektovali. Čo hovoril pán Miššík, je to všetko pravda. Z hľadiska komerčnej televízie sloboda je sloboda. Aj samotná moderátorka tej českej reality show Vyvolení Tereza Pergnerová povedala, že to, čo vidíme, je aj tak ešte len taká pozlátka. V skutočnosti, že keby sme nazreli za dvere reality, ktorú vlastne nemôžeme vidieť, že by sme boli oveľa viac zhrození, čím chcela odobriť to, čo sa vysiela. Ale to neznamená, že keď takýto slobodomyseľný názor má moderátorka, že sa s tým má stotožniť aj celá spoločnosť. Sú tam naozaj medzi divákmi aj maloletí, aj rôzni ľudia, či už veriaci, alebo inak zmýšľajúci o etike a o spoločenských záležitostiach, a treba myslieť aj na ich ochranu, psychickú, etickú, aj kultúrnu. Ďakujem.
Binder, Ondrej, poslanec NR SR (2016-04-20):
Ďakujem pekne za slovo. Pani kolegyňa, super. Chcem sa vám poďakovať. Vy ste nielen pekná žena, ale aj múdra. A čo naviac, že poznáte terén. Lebo váš prejav bol z terénu. To znamená, že chodíte pomedzi ľudí a počúvate problémy. Mňa najviac zaujalo to, ako ste hovorili o tej úžere. Je to naozaj pravda. Proti úžerákom treba už zakročiť. Tí, ktorí požičiavajú peniaze na 200-300 až 2 500-percentný úrok ročný, treba, aby to skončilo. Takýto stav je. Lebo potom nastupuje exekútori. Ja viem, o čom hovorím. Ja mám do činenia s exekútormi a dnes mi predávajú dom. A tak mi treba! Tak mi treba! Ja sa zastávam tých najbiednejších, ktorí keď sa topia, sa chytajú aj slamky, a preto si berú tie úžerácke pôžičky, a preto za tisíc euro prichádzajú o svoje domy. Lebo, pýtam sa, keď niekto nevie zaplatiť tisíc euro, ako môže zaplatiť päťtisíc? Takto im to narastá. Ale, žiaľ, neprichádzajú len o domy. Mnohí to nezvládli. Strelili si do srdca, do hlavy alebo sa obesili, skočili pod vlak. Tie životy už nikto nevráti. Uvedomte si to, páni exekútori, ktorí ste to spôsobili, lebo nesiete smrť za ich životy, a nie je to málo. A nenesiete to len vy, ale aj všetci, ktorí ich podporujeme. Ďakujeme.
Laurenčík, Milan, podpredseda NR SR (2022-03-22):
Ďakujem. Prosím, zaujmite miesto pre spravodajcu. Ja otváram všeobecnú rozpravu, do ktorej som dostal písomnú prihlášku, písomne sa prihlásil pán poslanec Milan Mazurek. Ešte predtým však v rozprave vystúpi pán navrhovateľ, pán poslanec Miroslav Suja, nech sa páči.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 143 poslancov, za 14, proti 43, zdržalo sa 85, 1 nehlasoval. Návrh nebol schválený. Prosím pána poslanca Alana Suchánka, aby uviedol hlasovanie o návrhu poslancov Beblavého, Macháčkovej na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 392). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 392.)
A. Belousovová, podpredsedníčka NR SR: (2007-09-19):
V rozprave budeme pokračovať teraz ústne prihlásenými rečníkmi. Ako prvý vystúpi pán poslanec Ivančo a po ňom pán podpredseda Číž. Pán Ivančo tu nie je, pán Číž tu takisto nie je. Pán poslanec Petrák, nech sa páči, máte slovo.
Maďarič, Marek, minister kultúry SR (2013-12-12):
Ďakujem za slovo pani podpredsedníčka. Vážená pani poslankyňa, ďakujem za otázku. Neviem, či vás úplne moja odpoveď uspokojí, ale odpoviem tak, ako je to v tejto chvíli možné. Monitoring hlasitosti reklamy vo vysielaní televíznych vysielateľov realizuje Rada pre vysielanie a retransmisiu ako orgán, ktorý v zmysle zákona dohliada na dodržiavanie povinností vyplývajúcich zo zákona o vysielaní a retransmisii. Rada v poslednom období nerealizovala žiaden komplexný monitoring hlasitosti reklamy v televíziách, keďže nemala k dispozícii dostatočné materiálne a personálne zabezpečenie na realizáciu takto špecifikovaného monitoringu. V roku 2012 rada realizovala len plánovaný monitoring spravodajských a publicistických programov v období kampane a volieb do Národnej rady Slovenskej republiky. V roku 2013 mala rada naplánovaný monitoring spravodajských a publicistických programov v období volieb do zastupiteľstiev samosprávnych krajov a kontrolu príslušných ustanovení zákona o vysielaní a retransmisii vymedzujúcich povinnosti vysielateľov ohľadne multimodálneho vysielania. Rada však vykonáva priebežne kontrolu obsahu vysielania na základe doručených sťažností, v rámci ktorej kontroluje aj dodržiavanie povinnosti vysielateľa vo vzťahu k hlasitosti reklamy. V roku 2012 rada riešila 13 sťažností na porušenie hlasitosti reklamy v televíznom vysielaní, pričom v 10 prípadoch bola sťažnosť vyhodnotená ako neopodstatnená. V troch prípadoch bola sťažnosť vyhodnotená ako opodstatnená a rada viedla voči príslušným vysielateľom správne konania. Ako vyplýva z uvedeného, nie je možné presne určiť, akú časť svojho rozpočtu použila rada na monitoring hlasitosti reklamy v televíznom vysielaní. Ako vyplynulo z poslednej novely zákona o vysielaní a retransmisii, ktorá nadobudne účinnosť 1. januára 2014, vysielateľ bude povinný zabezpečiť, aby zvuková zložka ním vysielanej programovej služby bola v súlade s technickými požiadavkami ustanovenými všeobecne záväzným právnym predpisom, ktorý vydá ministerstvo kultúry. Predmetná vyhláška, ktorá je už po medzirezortnom pripomienkovom konaní, nadobudne účinnosť spolu so zákonom, teda 1. januára 2014. Podľa vyjadrenia rady sa náklady na monitorovanie uvedenej povinnosti vysielateľov budú odvíjať od celkového technického nastavenia systému, ako však rada uviedla, celkové náklady pre radu by nemali prekročiť 10-tis. eur. Ďakujem pani podpredsedníčka, skončil som.
Laššáková, Jana, podpredsedníčka NR SR (2015-03-20):
Príjemné dobré ráno, vážené panie poslankyne, páni poslanci. Otváram ôsmy rokovací deň 48. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Tibor Bastrnák, Miroslav Beblavý, Dušan Bublavý, Mikuláš Dzurinda, Pavol Frešo, Jozef Mihál, Lucia Nicholsonová, Milan Panáček, Edita Pfundtner, Richard Raši, Zsolt Simon, Boris Susko, Magdaléna Vášáryová. Na zahraničnej pracovnej ceste je podpredseda Národnej rady Miroslav Číž. Pokračujeme v prerušenom rokovaní v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa, tlač 1420. Včera bola všeobecná rozprava vyhlásená za skončenú. Pán poslanec Matovič, chcete zaujať stanovisko k rozprave? Áno, nech sa páči, máte slovo. (Pokračovanie v rokovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1420.)
Števulová, Zuzana, poslankyňa NR SR (2024-05-03):
Ďakujem za všetky faktické poznámky. Ja som teda, Janka, spravodajkyňa tohto zákona, nie predkladateľka, takže reálne sa neviem vyjadriť k tvojim výhradám, alebo teda nemôžem z tohto titulu, ale verím tomu, že aj tak ako si začala ten svoj príspevok, tak je asi jasné, že na tieto témy máme odlišné názory. My považujeme tieto riešenia za dôležité práve preto, že tie rodové rozdiely, ktoré sú, ktoré sa prejavujú v stereotypnom rozmýšľaní a nazeraní zamestnávateľov aj zamestnávateľok na zamestnávanie žien, je podľa nás potrebné riešiť takýmto spôsobom. Pretože aj nedávno nám písala pani, ktorá mala napríklad problém vôbec s tým, že sa kumuluje materská dovolenka, teda dovolenka po materskej alebo rodičovskej dovolenke a nepáči sa jej to, ale napríklad týmto, tomuto som čelila aj ja ako zamestnávateľka, či už som bola riaditeľka Ligy za ľudské práva alebo, alebo Centra právnej pomoci. A podľa mňa každý zamestnávateľ, ktorý rozumie téme rodovej rovnosti a ide mu o spokojnosť zamestnancov všeobecne, sa vie so svojou zamestnankyňou dohodnúť, pretože si myslím, že cieľom je toho kvalitného zamestnanca a zamestnankyňu vo svojej práci udržať a dať mu priestor alebo jej priestor na to, aby naozaj jednak odvádzali kvalitný pracovný výkon a jednak mali dostatok priestoru na realizovanie svojho osobného a súkromného života, nech už je akýkoľvek, nech už si ten zamestnanec alebo zamestnankyňa zvolí akýkoľvek druh súkromného života. Čiže ja som sa vždy vedela dohodnúť, aj nájsť na to finančné prostriedky, nikdy to pre nás nebol problém či už v súkromnej sfére, kde v mimovládke rozhodne nebolo peňazí na rozdávanie alebo zastúpenia v práci, a takisto aj v tej verejnej správe. Ďakujem.
P. Paška, predseda NR SR: (2010-03-03):
(Hlasovanie.) 133 prítomných, 80 za, 6 proti, 47 sa zdržalo. Schválili sme návrh novely stavebného zákona. Pán poslanec Kotian bude uvádzať hlasovanie v druhom čítaní o návrhu Výboru Národnej rady Slovenskej republiky pre pôdohospodárstvo, životné prostredie a ochranu prírody na vydanie zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov . Je to tlač 1374.
Laššáková, Jana, podpredsedníčka NR SR (2015-11-26):
Pán minister, nech sa páči, máte slovo.
Martvoň, Anton, poslanec NR SR (2015-05-19):
Ďakujem pekne. Pán poslanec Matovič, no ja do dvoch viem napočítať a pri tých všetkých mojich počtoch ja vnímam, že poslanecký, teda predseda strany SDKÚ, ktorá nie je iba o jednom človeku, tak možno ako strana OĽaNO, ktorá má iba štyroch členov, čo bolo dosť úsmevné počuť, ale je to aj o viacerých ľuďoch, ktorí stoja za pánom Frešom, vnímam ako relevantnú opozičnú stranu. Tak ako je to aj strana SMK alebo aj iné strany opozície, s ktorými ste nerokovali. Podľa mňa je úsmevné tvrdiť, že opozícia sú iba strany, ktoré tu majú nejakých poslancov. Nie. Opozícia sú aj strany, ktoré tu nie sú v parlamente, ale jednoducho majú svoj volebný program, s ktorým sa uchádzajú o voličov. Čiže to je prvý moment. Druhý moment, tu vidíme jasne, aká je demokracia v opozícii, keď niekto dá demokraticky svoj názor ako pán Kvasnička, tak je nezodpovedný, je zradca, len preto, lebo nenavrhne a nechce voliť toho, o kom povie pán Figeľ alebo pán Matovič, alebo pán Kaník, že toto je tá správna osoba. No tak ďakujem pekne za takú demokraciu v opozícii a, chvalabohu, že nie som medzi vami. Taktiež jednotu opozície som mal možnosť vidieť, keď bola voľba generálneho prokurátora, však jeden člen z opozičnej strany navrhol Trnku proti, samozrejme, proti pánovi Čentéšovi, tam sme videli všetci v priamom prenose na Slovensku tri roky, aká jednota opozície pri voľbe generálneho prokurátora, keď sa ešte aj volebné lístky fotili. Čiže nehovorte, pán Matovič, mi tu o vašej jednote ako opozície, kebyže ste jednotní, dávno ste si mohli urobiť verejné výberové konanie v rámci opozície na šéfa NKÚ, mohla to posudzovať vaša odborná komisia nejaká, to ako navrhoval pán Chren v televízii, ale nie, neurobili ste to, lebo ste si chceli presadiť iba čisto kandidáta jednej politickej strany.
Hrnčiar, Andrej, podpredseda NR SR (2017-10-13):
Končím možnosť nahlásiť sa s faktickými poznámkami. Dve faktické poznámky. Pán poslanec Mizík, nech sa páči.
R. Kaliňák, poslanec: (2005-11-08):
A čo sa týka poslednej pripomienky od pani poslankyne Podrackej, ide o to, že zákon reflektuje klasické skutkové podstaty trestných činov, ktoré pozná aj dnešný trestný poriadok, medzi ktorými znásilnenie jednoznačne existuje. A je to zavedené predovšetkým preto, že ak bola osoba znásilnená, ešte neznamená, že mohla byť zároveň aj zranená. Preto keby sme zúžili ten výber osôb o znásilnené, tým pádom by sme odobrali určitej skupine ľudí možnosť sa vlastne uchádzať o odškodnenie. A tie záznamy. Tam ide predovšetkým o to, že ide o policajné záznamy, ktoré  v tom čase ešte fungovali relatívne v dobrom stave a mali sa zachovať aj vo Vojenskom archíve. To je všetko a ešte raz žiadam o podporu. Ďakujem.
P. Paška, predseda SR: (2007-05-10):
Konštatujem, že sme pridelili návrh zákona výborom a určili aj lehoty na prerokovanie. Poprosím teraz pani poslankyňu Biró, aby uviedla návrh uznesenia k návrhu na vyslovenie súhlasu Národnej rady Slovenskej republiky s Európskym dohovorom o ochrane audiovizuálneho dedičstva a Protokolom o ochrane televíznej produkcie k Európskemu dohovoru o ochrane audiovizuálneho dedičstva (Rada Európy), otvorenými na podpis v Štrasburgu 8. novembra 2001 . Je to tlač 232. Nie je tu?  Je niekto, pán predseda výboru? Je tu niekto z výboru, kto by mohol? Pán poslanec.
Grendel, Gábor, podpredseda NR SR (2021-12-14):
Ďakujem, pán poslanec. Otváram rozpravu, do ktorej som nedostal žiadnu písomnú prihlášku. Dávam teraz možnosť prihlásiť sa do rozpravy ústne. Nikto. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa dopĺňa zákon č. 452/2021 Z. z. o elektronických komunikáciách , ktorý prerokúvame v skrátenom legislatívnom konaní. Vládny návrh zákona je pod tlačou 815, výsledky rokovania výboru sú v tlači 815a. Prosím pána ministra dopravy a výstavby Slovenskej republiky Andreja Doležala, aby vládny návrh zákona odôvodnil.
Paška, Pavol, predseda NR SR (2014-11-10):
Reakcia, pán navrhovateľ.
Šimečka, Michal, podpredseda NR SR (2024-01-23):
Ďakujem pekne. Pani poslankyňa Bittó Cigániková.
Nagy, József, poslanec NR SR (2012-11-30):
Ďakujem pekne. Vážený pán poslanec Duchoň, pozorne som vás počúval ako predsedu výboru pre financie a rozpočet a svojimi odbornými argumentami ste sa snažili naozaj rozsalámovať argumenty, ktoré kritizujú tento predložený zákon, a najmä teda zvyšovanie daní. Konštatujete, ale bez vízie a dokonca aj v mene Európskej únie, bez vízie, bezvýchodiskovú situáciu hospodárstva a jednoducho poukazujete na to, že iné riešenie proste nie je, treba zvyšovať na príjmovej strane, teda príjmy štátneho rozpočtu, na to je ako jediná možnosť, alebo najefektívnejšia možnosť navýšiť dane. A bez ohľadu nato a tie efekty, na ktoré upozorňujeme, že zvyšovaním dane vlastne budeme odradzovať, budeme zhoršovať... (Prerušenie vystúpenia časomerom.)
B. Bugár, podpredseda NR SR: (2002-05-17):
Otváram všeobecnú rozpravu. Pýtam sa, či sa hlási niekto ústne do rozpravy, keďže som nedostal písomné prihlášky do rozpravy. Nie je to tak. Vyhlasujem všeobecnú rozpravu o tomto bode programu za skončenú. Prerušujem rokovanie o tomto bode programu. Nasleduje druhé a tretie čítanie o návrhu na vyslovenie súhlasu Národnej rady Slovenskej republiky s Doplnkovým protokolom č. 10 k Stredoeurópskej dohode o voľnom obchode . Návrh vlády ste dostali ako tlač 1279. Rozhodnutie pána predsedu Národnej rady na pridelenie návrhu na prerokovanie jednotlivým výborom je pod č. 1279a. Nech sa páči, pani ministerka Machová, máte znovu slovo. M. Machová, ministerka pre správu a privatizáciu národného majetku SR: Ďakujem veľmi pekne. Vážené panie poslankyne, vážení páni poslanci, dovoľte, aby som vám predložila návrh na vyslovenie súhlasu s Doplnkovým protokolom č. 10 k Stredoeurópskej dohode o voľnom obchode. Predkladaný materiál zahŕňa výsledky takmer ročných rokovaní expertov ministerstiev poľnohospodárstva a ministerstiev zodpovedných za zahraničný obchod. Jeho obsahom je zníženie colných sadzieb pri komoditách, ktoré v rámci CEFTA doteraz liberalizované neboli a ktorých výška obmedzovala slovenským exportérom prístup na maďarský trh. Zároveň došlo k ďalšej liberalizácii v prípade niektorých komodít, na ktoré sa už predtým poskytovali preferenčné clá podľa Doplnkového protokolu č. 3 k CEFTA. Strany sa dohodli aj na odstránení exportných dotácií na dodávky realizované pri nulovej colnej sadzbe. Česká a slovenská strana z dôvodov existencie colnej únie dodržali spoločný postup pri rokovaniach s maďarskou stranou a dohodli sa na jednotných colných sadzbách. Vychádzajúc z dohodnutých koncesií možno očakávať zníženie záporného salda obchodnej bilancie pri agropotravinárskych výrobkoch v obchode Slovenskej republiky s Maďarskou republikou. Doplnkový protokol č. 10 k CEFTA odsúhlasili všetky strany CEFTA na zasadnutí jej spoločného výboru v októbri 2001 v Bukurešti. Vláda Slovenskej republiky súhlasila s uzavretím Doplnkového protokolu č. 10 k Stredoeurópskej dohode o voľnom obchode 7. novembra 2001. Jeho slávnostné podpísanie sa uskutočnilo dňa 16. novembra 2001 v Bukurešti počas summitu predsedov vlád zmluvných krajín CEFTA. Tento protokol sa predbežne vykonáva od 1. januára 2002. Doplnkový protokol bol prerokovaný vo Výbore Národnej rady pre hospodárstvo, privatizáciu a podnikanie, vo Výbore Národnej rady Slovenskej republiky pre financie rozpočet a menu a vo Výbore Národnej rady Slovenskej republiky pre pôdohospodárstvo. Protokol bol vo všetkých výboroch odsúhlasený bez pripomienok. Vážené panie poslankyne, páni poslanci, odporúčam, aby ste vyslovili súhlas s Doplnkovým protokolom č. 10 k Stredoeurópskej dohode o voľnom obchode. Ďakujem vám veľmi pekne za pozornosť.
P. Paška, predseda NR SR: (2009-04-16):
hodina otázok , ktorý otváram. Poslanci písomne predložili do včera do 12.00 hodiny 3 otázky predsedovi vlády a 12 otázok členom vlády. Overovatelia vyžrebovali poradie. Chcem upozorniť, že na otázky poslancov, ktorí nie sú v rokovacej sále, sa nebude odpovedať. Poprosím teraz pána predsedu vlády Roberta Fica, aby oznámil, kto z členov vlády bude odpovedať na otázky za neprítomných členov vlády.
Grendel, Gábor, podpredseda NR SR (2020-07-15):
Vážené panie poslankyne, vážení páni poslanci, pokračovať budeme v prerušenom rokovaní hlasovaním, ale najprv sa s procedurálnym návrhom hlási pán podpredseda Šeliga.
Pellegrini, Peter, predseda NR SR (2015-10-21):
Reagujte, prosím, na rečníka.
Hrnčiar, Andrej, podpredseda NR SR (2016-04-26):
Poprosím vás, kľud v sále, pán Matovič, dobre?
Sulík, Richard, predseda NR SR (2010-10-21):
Ďakujem. Na faktické poznámky reaguje pán poslanec Vážny.
Jurinová, Erika, podpredsedníčka NR SR (2012-07-03):
Pani poslankyňa Vášáryová.
Solymos, László, poslanec NR SR (2013-05-28):
Ďakujem pekne. Ja len veľmi krátko, lebo tu zaznelo vlastne, že prečo je tá verejná voľba. V každom prípade zákon hovorí momentálne o verejnej voľbe. Takže SMER to stále zmení na tú tajnú. A preto verejná voľba, lebo po tých štyroch skúsenostiach, ktoré sme tu mohli pretrpieť a prežiť, jednoducho je to čisté a elegantné riešenie. A čo sa týka, čo Igor Matovič, kolega hovoril, to, že akým spôsobom sa vyberie ten kandidát, to je jedna vec. Ale nepočul som žiadne výhrady voči tomu kandidátovi, voči nášmu kandidátovi momentálne, že by nebol dôsledným kandidátom na tú pozíciu. A to je dôležité. To znamená, že sme ponúkli takého kandidáta, ktorý jednoducho nemá, nemá problém a nemal by problém vykonávať túto pozíciu. Ďakujem pekne.
Bugár, Béla, podpredseda NR SR (2018-09-18):
Nech sa páči, prezentujme sa a hlasujme o tom, že tento návrh zákona prerokujeme v druhom čítaní. (Hlasovanie.) Prítomných 141 poslancov, za 24, proti 44, zdržalo sa 72, 1 nehlasoval. Návrh nebol schválený. Teraz prosím pána poslanca Rajtára, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 90/2016 Z. z. o úveroch na bývanie (tlač 1101). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 90/2016 Z. z. o úveroch na bývanie a o zmene a doplnení niektorých zákonov v znení neskorších predpisov , tlač 1101.)
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 137 poslancov, za 49, proti 54, zdržalo sa 33, nehlasoval 1. Uvedený návrh pána predsedu Fica sme neschválili. Takže konštatujem, že Národná rada nakoniec schválila navrhnuté uznesenie . Pokračujeme hlasovaním v prvom čítaní o vládnom návrhu zákona, ktorým sa mení zákon č. 394/2012 Z. z. o obmedzení platieb v hotovosti, tlač 1336, bod 16 schváleného programu. Spravodajcom je predseda výboru pre financie a rozpočet poslanec Marián Viskupič. Prosím ho, aby uviedol hlasovanie. Pán poslanec Drdul, procedurálny? (Reakcia z pléna.) Môžete, no už to je, ako máte.
Blaha, Ľuboš, poslanec NR SR (2020-09-24):
Pán premiér, pokoj, nie je dôvod byť osobný a prskať tu ako malé dieťa. Ja som mal slušnú otázku a pokračujem. Vy sa celý život schovávate za sukne žien. Schovávali ste sa za sukňu mamičky, keď ste páchali daňové podvody, za sukňu babičky, keď ste ...
Budaj, Ján, poslanec NR SR (2016-04-26):
Ďakujem. Vážim si, že pán Droba pripomenul ignoráciu LGBTI, ktorú je cítiť, samozrejme, vo vládnom programe. Pripomenul aj malú citlivosť vlády voči rastúcej homofóbii. Ak niekto pochybuje, že takýto problém len v spoločnosti existuje, naozaj mal by počúvať tie signály, ktoré idú zo všetkých tých udalostí, vlakov, verejných priestranstiev a informácií o násilí, ktoré sa prejavuje. Registrované partnerstvá neznamenajú ani výsmech, ani odpor ku tradičnej rodine. Neverím, že šťastie rodín by malo stáť na potláčaní práv sexuálnych menšín. Tento príspevok iba potvrdil a znovu nám pripomenul, že koalícia je viac koalíciou kontinuity než pokroku, alebo teda ten pokrok vníma v rámci tej kontinuity. Je to koalícia viac nohami v minulosti, než mysľou v budúcnosti.
Šmilňák, Martin, poslanec NR SR (2023-12-06):
Pani kolegyňa, pán kolega, ďakujem pekne za vaše reakcie. No opatrenie, s ktorým prichádza tá zmena zákona, bude stáť štát 16 mil. eur. Túto kompetenciu doteraz hradili samosprávy a vyššie územné celky podľa toho, či išlo o deti do 15 rokov alebo nad 15 rokov. To znamená, ak by budúci rok chcel, chceli samosprávy a vyššie územné celky rovnako dobre finančne zabezpečiť tieto inštitúcie, teda neštátne školské zariadenia centra prevencie a poradenstva, tak vynaložil by podobné prostriedky. Môžme sa teraz baviť o tom, že či o, alebo môžme posúvať toto, ten objem peňazí o milión hore alebo dole, ale bol by to podobný objem peňazí. Pán Dostál, súhlasím s tým, že financovanie, celkové financovanie vzdelávania na Slovensku, nielen vzdelávania, ale aj vedy, výskumu a mládeže je nedostatočné, či už ide o prenesený výkon štátnej správy, alebo či ide o financovanie prostredníctvom samospráv a vyšších územných celkov. V tomto to treba upratať, ja apelujem na to, že je potrebné zvýšiť objem HDP do školstva, musíme ísť smerom hore od 4,6 smerom k tomu, čo dávajú ostatné úspešné európske krajiny, to znamená, musíme presiahnuť objem 5,1 – 5,2 %, alebo keď chceme byť dobrí ako v Škandinávii, tak sa dostať na úroveň 6 %. Ale oceňujem prvý krok ministra školstva, ktorý v tejto veci urobil aspoň malý krôčik a pre nás je to smerovanie, ktoré vítame, a verím, že takéto dobré správy do parlamentu ešte prídu. Veľmi pekne ďakujem a prajem pekný večer.
Grendel, Gábor, podpredseda NR SR (2022-04-28):
Pán poslanec Valocký.
Bugár, Béla, podpredseda NR SR (2011-07-06):
Ďakujem, pán podpredseda. Prosím teraz spoločného spravodajcu z výboru pre hospodárstvo, dopravu, výstavbu regionálneho rozvoja, ktorý sa volá teraz už len výbor pre hospodárstvo a výstavbu a dopravu, pána poslanca Ľubomíra Vážneho. Nech sa páči.
T. Cabaj, podpredseda NR SR: (2009-04-29):
Teraz dávam slovo spoločnému spravodajcovi z výboru pre zdravotníctvo poslancovi Antonovi Bobríkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Paška, Pavol, predseda NR SR (2013-03-19):
Ďakujem. Vyhlasujem rozpravu za skončenú. Pán spravodajca.
Žitňanská, Lucia, ministerka spravodlivosti SR (2011-09-06):
Ďakujem pekne za slovo, pán predsedajúci. Vážené dámy, vážení páni, vláda Slovenskej republiky predkladá na rokovanie Národnej rady návrh zákona, ktorým sa mení a dopĺňa zákon č. 211/2000 o slobodnom prístupe k informáciám a o zmene a doplnení niektorých zákonov v znení neskorších predpisov. Návrh zákona sleduje dva základné ciele, a to spresnenie okruhu povinných osôb, ktoré zverejňujú zmluvy, a zvýšenie komfortu povinných osôb pri zverejňovaní objednávok a faktúr. Okrem týchto dvoch základných cieľov zákon ďalej rozširuje negatívny výpočet povinne zverejňovaných zmlúv, znižuje administratívnu záťaž pri zverejňovaní náročných častí zmluvy, ako napríklad technické predlohy, návody, výkresy a podobne. Ukladá povinnosť zverejňovať povinne zverejňovanú zmluvu nepretržite počas existencie záväzku vzniknutého z povinne zverejňovanej zmluvy, najmenej však počas piatich rokov od nadobudnutia účinnosti podľa zákona. Precizuje minimálne náležitosti, ktoré by malo obsahovať potvrdenie o zverejnení zmluvy. Zavádza možnosť, aby v prípade, že povinná osoba, ktorá má zverejniť zmluvu na svojom webovom sídle, nemá webové sídlo, sa mohla rozhodnúť, či zverejní zmluvu na webovom sídle jej zriaďovateľa, alebo tak ako doposiaľ v Obchodnom vestníku. A chráni záujmy povinných osôb pred sprístupnením argumentov v neprospech povinnej osoby, týkajúcich sa zmierovacieho konania arbitrážneho konania alebo rozhodcovského konania. Poprosím o prerokovanie návrhu zákona. Ďakujem veľmi pekne.
Zmajkovičová, Renáta, podpredsedníčka NR SR (2013-05-28):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Prerušujem rokovanie o tomto bode programu. Pokračujeme Správou výboru pre obranu a bezpečnosť o stave použitia informačno-technických prostriedkov za rok 2012 . Správa je pod tlačou 451, správa výboru má tlač 451a. Dávam slovo poverenému členovi tohto výboru, poslancovi Martinovi Fedorovi a prosím ho, aby správu viedol. Nech sa páči, pán poslanec.
Hrušovský, Pavol, predseda NR SR (2011-12-21):
S faktickými poznámkami na vystúpenie pána predsedu poslaneckého klubu piati, šiesti páni poslanci. Končím možnosť ďalších prihlášok. Pán poslanec Somogyi.
Šefčík, Marek, poslanec NR SR (2021-05-05):
Ďakujem. No, ďakujem za podporu obom, ktorí sa prihlásili do faktickej a ja by som chcel odpovedať pánovi Sujovi. Časť už povedala moja kolegyňa. Ale ja keď som hovoril s tými poskytovateľmi zubnej pohotovosti, tak vlastne VÚC-ka im do toho nezasahuje nijakým spôsobom, ako to oni vlastne prevádzkujú. To znamená, sú niektorí, ktorí dokážu zaplatiť tých zubárov adekvátne, majú výborné podmienky, majú sestričky, zdravotné sestry svoje, ktoré tam slúžia u nich, a sú takí, ktorí sa skutočne podobajú na nejakých vykorisťovateľov, ktorí tých zubárov takým spôsobom dehonestujú, by som povedal. No, takže čo sme zistili ďalšie problémy, tak napríklad že chýba kontrola týchto pohotovostí a toho, jak sú prevádzkované, či tam je adekvátna hygiena a tak. Niektorí zubári sa neozvú, zatnú zuby, povedia, že raz za dva mesiace do tej pohotovosti idem a mám pokoj, ale hovoril som o zubárovi, ktorý sa súdi, ktorý má s tým problém a chce pohnúť veci dopredu. Kontaktoval nás, tak chcem povedať aj k tým sestričkám, toto je prvý krok. My sme sa zamerali na tých lekárov, aby tí zubári chodili radšej do tej pohotovosti, aby mali nejakú akú-takú motiváciu. A hovorím, tento predložený zákon je prvý krok a dúfam, že budú nasledovať ďalšie a že sa to v tomto systéme bude zlepšovať. Ďakujem.
Hrnčiar, Andrej, podpredseda NR SR (2018-06-19):
Pán poslanec Sloboda.
Kmec, Peter, poslanec NR SR (2022-03-30):
Vážená pani kolegyňa Denisa, správne si poukázala na systémové zlyhania osoby ministra Mikulca, ktorý sa zbabelo schováva za údajné zlyhanie generálneho riaditeľa sekcie krízového manažmentu, ktorého vyhodil, avšak tu platí slovenské príslovie, že ryba smrdí od hlavy a mal by osobne zobrať svoju zodpovednosť do rúk a iniciatívne odstúpiť. Bolo úplne vidno na začiatku humanitárnej krízy, že táto vláda absentovala na východnom Slovensku a dovolím si povedať, že táto vláda strávila viac času na Expo v Qatare ako na východnom Slovensku. No to, čo mi vo vystúpení ministra Mikulca úplne chýbalo, to bola reflexia svojho zlyhania na začiatku, kde všetky samosprávy na východnom Slovensku a dobrovoľníci upozorňovali na absenciu vlády v tomto regióne a namiesto toho, aby priznal túto chybu, ktorú v konečnom dôsledku priznal aj predseda vlády Heger, tak zase začal osobne útočiť na samosprávy a dobrovoľníkov. Toto mi tiež zase tá reflexia a ospravedlnenie voči týmto hrdinom na východnom Slovensku chýbala. Takže keď to zhrniem po vyše mesiaci, vláda namiesto toho, aby zlepšila svoj manažment, zase začala vytvárať rôzne pofidérne schémy a vyberať svoje spriatelené súkromné firmičky, ako to bolo aj v prípade pandemickej krízy covid-19. Chcem len upozorniť, že to, čo mala vláda urobiť, bolo to, že mala presúvať stovky miliónov eur, ktoré mala k dispozícii z eurofondov a to sa týkalo aj covidovej krízy, aj tejto humanitárnej. Stačilo len odovzdať peniaze samosprávam a dobrovoľníkom.
Laurenčík, Milan, podpredseda NR SR (2020-07-24):
Pán poslanec Ľuboš Krajčír.
P. Paška, predseda NR SR: (2009-11-05):
Návrh sme neschválili.
Bugár, Béla, podpredseda NR SR (2018-02-01):
Ďakujem pekne. Otváram rozpravu a pýtam sa, či sa hlási niekto ústne do rozpravy k tomuto bodu. Nie, vyhlasujem rozpravu za skončenú. Ďakujem veľmi pekne a prerušujem rokovanie o tomto bode. Teraz pristúpime k rokovaniu o návrhu na voľbu člena Súdnej rady Slovenskej republiky (tlač 843). Znovu vás chcem informovať, že poslanci podľa zákona podali návrh na vykonanie voľby tajným hlasovaním. Teraz dávam slovo členovi ústavnoprávneho výboru pánovi poslancovi Jozefovi Ježíkovi, aby nás informoval o stanovisku výboru. Nech sa páči.
Laurenčík, Milan, podpredseda NR SR (2022-02-22):
Vážené panie poslankyne, vážení páni poslanci, otváram druhý rokovací deň 58. schôdze Národnej rady Slovenskej republiky. O ospravedlnenie neúčasti na dnešnom rokovaní 58. schôdze Národnej rady Slovenskej republiky požiadali poslanci Martin Borguľa, Martin Fecko, Marek Hattas, Eva Hudecová, Ján Mičovský, Anna Mierna, Alexandra Pivková, Radovan Sloboda. Ešte by som chcel upozorniť všetkých, ktorí sa minule pýtali, že čo to mám na saku, že čo to je, tak nie je to ukrajinská vlajka, je to stužka v ukrajinských farbách, ktorá symbolizuje to, že podporujem ukrajinský ľud, pretože ruský agresor na hraniciach je veľmi nebezpečný a myslím si, že všetci by sme mali podporiť ukrajinský ľud v jeho boji za slobodu a nezávislosť. Budeme pokračovať v prerušenej rozprave o návrhu na vyslovenie nedôvery členovi vlády Slovenskej republiky Romanovi Mikulcovi, poverenému riadením ministerstva vnútra (tlač 896). Prosím poslanca Roberta Fica, aby zaujal miesto určené pre navrhovateľov, a spoločného spravodajcu z výboru pre obranu a bezpečnosť, ktorý tam už sedí na mieste spravodajcu. Ďalším v poradí z písomne prihlásených rečníkov do rozpravy je poslanec Peter Pčolinský za klub SME RODINA. Pripraví sa pán poslanec Peter Pellegrini. Pán poslanec Pčolinský? Nie je v sále, prepadáva mu poradie. Slovo má teraz pán poslanec Peter Pellegrini a pripraví sa pán poslanec Matúš Šutaj Eštok. Nech sa páči. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky , tlač 896.)
Gašpar, Tibor, poslanec NR SR (2024-02-08):
Hlasujeme o bode 174 druhého pozmeňujúceho návrhu poslanca Galka.
Ňarjaš, Erik, poslanec NR SR (2020-11-04):
Pán, á, pán predseda (povedané s pobavením), okej. V súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predsedajúci, prosím, otvorte rozpravu k uvedenému návrhu zákona.
Laurenčík, Milan, podpredseda NR SR (2021-03-18):
Ďakujem, pán minister. Páni poslanci, rokovací poriadok ma nepustí. Toto bolo záverečné slovo, to nebola rozprava. Môžete si určiť, individuálne dať otázky potom pánovi ministrovi, on vám rád odpovie. Ja sa teraz pýtam, či si žiada k rozprave záverečné slovo aj spravodajca. Nechcete, ale požiadam vás, keby ste oznámili termín hlasovania o tomto návrhu vládneho zákona. Ďakujem.
Paška, Pavol, predseda NR SR (2014-09-10):
Navrhujete stiahnuť? Vy ste sama navrhovateľka? Hlasujeme. (Ruch v sále.) Dobre, nebudeme hlasovať. Poprosím vás, poprosím vás, kolegyne, kolegovia, aby... Ešte raz, zrozumiteľne, čiže sťahujete v mene navrhovateľov. Ktorú tlač? Ešte raz. Dobre. Ktorý to bol bod programu zo schváleného? Dobre. Poprosím vás, technici, zrušte to hlasovanie, aby sme mohli ísť na ďalší procedurálny návrh. Pán poslanec Chren.
Zajačik, Vladimír, poslanec NR SR (2022-06-28):
Ďakujem pekne, pán predsedajúci. Kolegyne, kolegovia, Národná Slovenskej republiky uznesením č. 1414 zo 4. mája 2022 pridelila vládny návrh zákona, ktorým sa mení a dopĺňa zákon č. 569/2007 Z. z. o geologických prácach v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 978, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor uznesením č. 527 z 9. júna 2022 s vládnym návrhom zákona súhlasil a odporučil ho Národnej rade schváliť s pripomienkou. Výbor pre pôdohospodárstvo a životné prostredie uznesením č. 211 z 8. júna 2022 s vládnym návrhom zákona súhlasil a odporučil ho Národnej rade schváliť s pripomienkou. Gestorský výbor odporúča hlasovať o bode spoločnej správy s návrhom gestorského výboru uvedený bod schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť s pripomienkou. Spoločná správa výborov Národnej rady o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 220 z dňa 14. júna 2022. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Prostredník, Ondrej, poslanec NR SR (2023-12-15):
Ďakujem, pán predsedajúci. Tina, vo svojom vystúpení ku kompetenčnému alebo novele kompetenčného zákona si sa dotkla aj stavovskej cti štátnych úradníkov. Myslím si, že to je veľmi, veľmi dôležitý poukaz na to, čo, čo absentuje celkovo v kultúre štátnej správy na Slovensku. Boríme sa s tým hádam od vzniku Slovenska, že sa nám nedarí vybudovať stabilný káder ľudí v štátnej správe, ktorí sú zárukou kvality štátnej správy. Isteže takých ľudí máme a tých si musíme vážiť a preto je veľmi dôležité, že si na to poukázala. Ja upozorním možno a využijem moje, moje profesné jazykové znalosti a pripomeniem, že ten pojem česť sa v biblickej hebrejčine označuje slovom kábod, kbd, a to slovo v podstate doslovnom preklade znamená závažie, váha a myslím si, že to veľmi dobre vystihuje to, čím vlastne česť, či už profesná alebo ľudská, má byť. Má byť vlastne závažím, ktorý chráni človeka, spoločenstvo, inštitúciu pred tým, aby, aby bola odolná voči nejakým výkyvom. A tak štátni úradníci, ktorým budeme chrániť ich česť, môžu byť tou váhou, ktorá pomôže našej spoločnosti a štátnej správe, aby odolala akýmkoľvek politickým búrkam. Ďakujem. (Potlesk.)
M. Číž, podpredseda NR SR: (2006-12-14):
(Hlasovanie.) Prítomných je 145 poslancov, za 64 poslancov, proti 13 poslancov, zdržalo sa 68 poslancov. Konštatujem, že Národná rada tento návrh neschválila. Vážené kolegyne, kolegovia, teraz mi dovoľte, aby som urobil 10-minútovú prestávku, aby sme sa mohli pripraviť na tajné voľby. Chcem však uviesť ešte predtým, že na základe žiadosti niektorých poslancov sme urobili túto prestávku, ak by ste potrebovali toto vysvetlenie, a ešte na poradu klubov. Chcem len dopredu uviesť, že skôr ako pristúpime k tajnému hlasovaniu o všetkých štyroch kandidátoch, že v prípade nezvolenia dvoch kandidátov na sudcov Ústavného súdu sa vykoná opakovaná voľba. Opakovaná voľba sa vykoná aj v prípade nezvolenia predsedu Správnej rady Ústavu pamäti národa, ako aj v prípade nezvolenia troch členov Rady pre vysielanie a retransmisiu. Opakovaná voľba sa nebude konať v prípade nezvolania predsedu Telekomunikačného úradu, pretože bol navrhnutý iba jeden kandidát. Podľa volebného poriadku do opakovanej voľby na sudcov Ústavného súdu postupujú všetci navrhnutí kandidáti z prvého kola volieb. V prípade nezvolenia predsedu Správnej rady Ústavu pamäti národa do opakovanej voľby postupujú tí dvaja kandidáti, ktorí v prvom kole získali najväčší počet hlasov. V prípade, že nebudú zvolení všetci traja členovia Rady pre vysielanie a retransmisiu, do opakovanej voľby postupujú kandidáti s najväčším počtom hlasov, a to dvojnásobok počtu členov, ktorých treba voliť. Pri rovnosti počtu hlasov postupujú všetci kandidáti, ktorí majú rovnaký najväčší počet hlasov. Chcem ďalej pripomenúť, že svoju voľbu vyjadríte potom tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete, teda „za“, „proti“ alebo „zdržiavam sa“. Pri voľbe kandidátov na sudcov Ústavného súdu je platný ten hlasovací lístok, na ktorom je označená alternatíva „za“ najviac u dvoch kandidátov. Pri voľbe predsedu Telekomunikačného úradu a predsedu Správnej rady Ústavu pamäti národa platný je ten hlasovací lístok, na ktorom je označená alternatíva „za“ najviac u jedného kandidáta. Pri voľbe členov Rady pre vysielanie a retransmisiu platný je ten hlasovací lístok, na ktorom je označená alternatíva „za“ najviac u troch kandidátov. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Hlasovanie vykonáme na osobitných hlasovacích lístkoch, ktoré sú v pravom hornom rohu označené veľkými písmenami A, B, C a D. Prosím všetkých overovateľov, aby sa ujali svojej funkcie po prestávke a dohliadali na priebeh voľby. Súčasne ich prosím, aby navrhovatelia hlasovali ako prví. Ďakujem, pani poslanci, teda 10-minútová prestávka. Ešte s procedurálnym návrhom pani poslankyňa Laššáková, nech sa páči.
Hort, Milan, podpredseda NR SR (2011-10-11):
Pán poslanec Martin Pado, posledný prihlásený s faktickou poznámkou, nech sa páči.
Rajtár, Jozef, poslanec NR SR (2016-04-20):
Ďakujem za slovo. Videli sme tu reakciu ministra vnútra, ktorému sme zjavne stúpili na otlak a na otlak krytia... (Reakcia z pléna.) Je to, je to na predrečníka, pretože to, pretože som hovoril, že sme stúpili na otlak krytia nieže, nieže tých veľkých oligarchov, ako sme videli akciu pri Širokom, kde celá vláda sa išla jednoducho potrhať, aby sa Širokému ani, ani vlások neskrivil na hlave a aby náhodou nemal nejakú finančnú, finančnú stratu na úkor živnostníkov, na úkor všetkých ostatných. Ale kryjete ešte aj takých tých drobných podvodníkov, ako, ako sme mali možnosť vidieť pri podvodoch s DPH, ako bol Bašternák, prípad Bašternák, prípad, prípad Kočner. Takže vy ste zablokovali, zablokovali ste políciu, zablokovali ste Finančnú správu, zablokovali takéto vyšetrovacie zložky a kontrolné zložky exekutívy, aby ste mohli kryť svojich, a to na všetkých úrovniach.
Bugár, Béla, podpredseda NR SR (2017-12-13):
Nech sa páči, prezentujme sa a hlasujeme. (Hlasovanie.) Prítomných 142 poslancov, za 46, proti 49, zdržalo sa 45 poslancov, 2 nehlasovali. Konštatujem, že tento návrh sme neschválili.
Kozelová, Monika, poslankyňa NR SR (2022-12-05):
Pán predsedajúci, kolegovia, kolegyne, dovoľte mi, aby som predniesla pozmeňujúci a doplňujúci návrh poslankýň Národnej rady Slovenskej republiky Moniky Kozelovej a Anny Remiášovej k návrhu skupiny poslancov Národnej rady Slovenskej republiky na vydanie zákona o komisárovi pre deti a komisárovi pre osoby so zdravotným postihnutím a pre seniorov a o doplnení niektorých zákonov (tlač 1259). 1. Slová „a pre seniorov“ sa v celom texte návrhu zákona nahrádzajú slovami „a seniorov“. Odôvodnenie: Precizovanie názvu komisárov pre osoby so zdravotným postihnutím a seniorov a jeho Úradu. 2. V čl. I § 11 ods. 2 sa za slovo „komisár“ vkladajú slová „pre osoby so zdravotným postihnutím a seniorov“. Odôvodnenie: Legislatívno-technická úprava; precizovanie textu z dôvodu jednoznačnosti. 3. V čl. I sa § 30 dopĺňa odsekom 5, ktorý znie: „(5) Komisárom pre osoby so zdravotným postihnutím sa vo všetkých všeobecne záväzných právnych predpisoch rozumie komisár pre osoby so zdravotným postihnutím a seniorov.“ Odôvodnenie: Legislatívno-technická úprava. 4. V čl. V 1. bod znie: „1. V poznámke pod čiarou k odkazu 39c sa citácia „Zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene doplnení a doplnení niektorých zákonov.“ nahrádza citáciou „Zákon č. 176/2022 Z. z. o komisárovi pre deti a komisárovi pre osoby so zdravotným postihnutím a seniorov a o zmene a doplnení niektorých zákonov.“.“ V súvislosti s touto úpravou sa upraví úvodná veta čl. V (slová „sa dopĺňa“ sa nahradia slovami „sa mení a dopĺňa“) ako aj názov zákona (slová „o doplnení“ sa nahradia slovami „o zmene a doplnení“). Odôvodnenie: Legislatívno-technická úprava; zosúladenie s legislatívnymi pravidlami tvorby zákonov (oznámenie č. 19/1997 Z. z.). Ďakujem. To je celé.
Šeliga, Juraj, poslanec NR SR (2023-05-18):
Pán predseda, teraz mimo merita. Už sme tu mali rôzne situácie aj o tom, že bol zákon, ktorý bol schválený, bol problém s účinnosťou a bol retroaktívny, my sme naozaj boli v treťom čítaní. Pán Kočiš ani nekričal, oni tuto kolegovia vedia kričať, ale tie tlačidlá mohli postláčať. Nestlačili ich v treťom čítaní. Ak teda je tu nejaký zmätok, tak vy rád zvyknete dávať veci na posúdenie ústavnoprávnemu výboru, ale ento zákon bol schválený, pán predseda.